RAPPORT FRA KOMMISSIONEN TIL EUROPA-PARLAMENTET OG RÅDET om udgiftsudviklingen inden for EUGFL, Garantisektionen Alarmsystemet Nr. 11/2000 og Nr. 12/2000

INDHOLDSFORTEGNELSE

1. Den generelle udvikling i de månedlige udgifter

2. Foreløbigt bevillingsforbrug

3. Kommentarer

4. Konklusion

1. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra 16. oktober 1999 til 15. oktober 2000. Der er således tale om foreløbige samlede udgifter for regnskabsåret 2000.

1.1. Underudgiftsområdet 1a "Traditionelle udgifter for EUGFL, Garantisektionen, og veterinærudgifter"

>TABELPOSITION>

1.2. Underudgiftsområde 1b "Udvikling af landdistrikter og ledsageforanstaltninger"

>TABELPOSITION>

>TABELPOSITION>

>TABELPOSITION>

3. Kommentarer

3.1. Bevillingsforbruget i regnskabsåret 2000

Det foreløbige forbrug af bevillingerne under budgettets udgiftsområde 1 udgør for regnskabsåret 2000 40 430 mio. EUR, dvs. 99,4 % af bevillingerne.

Dette beløb omfatter dels de udgifter, som medlemsstaterne har afholdt fra den 16. oktober 1999 til den 15. oktober 2000, dels de beløb, som Kommissionen allerede har eller vil betale direkte. Det skal understreges, at der i udgiftsniveauet desuden er taget hensyn til nedsættelsen af de månedlige forskud til medlemsstaterne, som Kommissionen forventes at beslutte.

De foreløbige udgifter i regnskabsåret 2000

-ligger for underudgiftsområde 1a (traditionelle udgifter for EUGFL, Garantisektionen, og veterinærudgifter) 333 mio. EUR under bevillingsniveauet (efter bevillingsoverførslen til den monetære reserve)

-har for underudgiftsområde 1b (udvikling af landdistrikter og ledsageforanstaltninger) overskredet bevillingsniveauet med 79 mio. EUR.

3.2. Bevillingsoverførsel

I oktober forelagde Kommissionen budgetmyndigheden bevillingsoverførsel nr. 43/2000. Formålet var at styrke de kapitler, hvor der umiddelbart var brug for yderligere bevillinger.

Kommissionen vil ved regnskabsårets udgang forelægge budgetmyndigheden:

-en overførsel til den monetære reserve (jf. nedenstående punkt)

-en overførsel fra kapitel til kapitel for på den måde at dække yderligere behov.

3.3. Valutafaktorer

3.3.1. Dollarens vekselkurs over for euroen

Udgiftsniveauet, som er angivet i foregående punkt, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, bl.a. for korn og sukker, og for nogle former for intern støtte såsom støtte for bomuld afhænger udgiftsniveauet af udviklingen i dollarkursen.

I overensstemmelse med Rådets beslutning om budgetdisciplin er landbrugsbudgettet for 2000 opstillet på grundlag af den gennemsnitlige vekselkurs for dollar i januar, februar og marts 1999, dvs. 1 EUR = 1,12 USD.

Gennemsnittet af de dollarkurser, der er konstateret fra 1. august 1999 til 31. juli 2000 (referenceperioden for beregningen af dollarvirkningen), afviger fra denne budgetkurs (gennemsnitskurs: 1 EUR = 0,99 USD). Denne udvikling har ført til et lavere udgiftsniveau i medlemsstaterne. Der er tale om besparelser på 510 mio. EUR.

EUGFL, Garantisektionen vil kun delvis få glæde af disse besparelser. Besparelser, som er større end det fribeløb på 200 mio. EUR, der er fastsat i bestemmelserne om budgetdisciplin, skal overføres til den monetære reserve (310 mio. EUR) og kan således ikke bruges til at finansiere andre foranstaltninger.

3.3.2. Dobbeltkursernes virkning

I forhold til de foregående år vil der være betydeligt færre udgifter i forbindelse med dobbeltkurserne. Afskaffelsen af de grønne kurser har resulteret i, at dobbeltkursvirkningen er forsvundet i eurozonen, og der er opstået store besparelser.

I forbindelse med udarbejdelsen af ændringsskrivelsen blev udgifterne til dobbeltkursen for EUGFL, Garantisektionen imidlertid anslået til 119 mio. EUR. Ifølge en nylig beregning anslås dobbeltkurserne nu at koste 225 mio. EUR, hvilket er lig med en ekstraudgift på 106 mio. EUR.

3.4. Markedsfaktorer

3.4.1. Underudgiftsområde 1a: Traditionelle udgifter for EUGFL, Garantisektionen og veterinærudgifter

Kapitel B1-10: Markafgrøder // + 21 mio. EUR

// (Udgifter : 16 662 mio. EUR)

Udgiftsniveauet svarer næsten nøjagtigt til bevillingerne, men der er store afvigelser inden for kapitlet.

Bevillingerne er blevet overskredet

-på grund af budgetmyndighedens lineære nedskæring af bevillingerne ved vedtagelsen af budgettet (bevillingerne er især overskredet i forbindelse med budgetposterne vedrørende hektarstøtte) og

-i forbindelse med restitutionerne til fremstilling af stivelse (større mængder og højere restitutionssatser)

Disse overskridelser opvejes til gengæld af et underforbrug i forbindelse med

-offentlig oplagring (klart større salg til priser, der betyder, at salget giver overskud, og færre interventionsopkøb)

-støtten til hård hvede som følge af lavere betalinger i Italien.

For eksportrestitutionernes vedkommende ligger niveauet lidt under bevillingerne. Restitutionsbehovet er ellers blevet fastsat under hensyntagen til de store besparelser (371 mio. EUR), som den gunstige udvikling i dollarkursen har ført til.

Kapitel B1-11: Sukker // - 86 mio. EUR

// (Udgifter : 1 910 mio. EUR)

Underforbruget skyldes mindre udgifter til eksportrestitutioner. Dette skyldes på den ene side, at der har været et mindre fald i eksporten af varer, der er omfattet af kvoter, og på den anden side, at den gunstige udvikling i dollarkursen har ført til besparelser (ca. 48 mio. EUR).

Herudover er bevillingsbehovet i forbindelse med kompensationsstøtten til raffinering af råsukker noget lavere, eftersom en af de store støttemodtagere har indsendt sin ansøgning senere end forventet.

Kapitel B1-12: Olivenolie // +20 mio. EUR

// (Udgifter : 2 210 mio. EUR)

Medlemsstaterne har indhentet det betalingsefterslæb, der var opstået i de seneste måneder.

Bevillingsoverskridelsen skyldes dels den lineære nedskæring af bevillingerne, som budgetmyndigheden vedtog i forbindelse med vedtagelsen af budgettet, dels at de resterende beløb til fremme af forbruget er blevet udbetalt.

Kapitel B1-14: Spindplanter og silkeorme // - 33 mio. EUR

// (Udgifter : 991 mio. EUR)

Underforbruget skyldes, at produktionsstøtten til spindhør i Spanien har været forbundet med færre udgifter. Dette skyldes bl.a., at producenterne/forarbejderne har haft mulighed for at søge senere end i de foregående år, og at de spanske myndigheder har øget kontrollen, hvilket har bevirket, at støtteudbetalingen er gået langsommere.

Kapitel B1-15: Frugt og grøntsager // - 103 mio. EUR

// (Udgifter : 1 551 mio. EUR)

Underforbruget skyldes, at udsvingsmulighederne er begrænsede for flere foranstaltninger, og vedrører frugt og friske grøntsager og frugt og forarbejdede grøntsager.

Underforbruget har især gjort sig gældende for foranstaltninger vedrørende bananer, moderniseringsprogrammer, producentorganisationernes driftsfonde, produktionsstøtte til forarbejdede frugter og finansiel kompensation til fremme af forarbejdningen af citrusfrugter.

Bevillingerne er især blevet overskredet i forbindelse med foranstaltninger vedrørende finansiel kompensation ved tilbagekøb, frugter med skal og produktionsstøtte til forarbejdede tomatprodukter.

Kapitel B1-16: Vin // + 71 mio. EUR

// (Udgifter : 766 mio. EUR)

Bevillingsoverskridelsen skyldes større udgifter til:

-intervention i forbindelse med vinprodukter (destillation og privat oplagring)

-støtte til anvendelse af most (der har været tale om større støtteberettigede mængder end forventet i forbindelse med rektificeret koncentreret druemost beregnet på tilsætning).

Kapitel B1-17: Tobak // +18 mio. EUR

// (Udgifter : 993 mio. EUR)

Medlemsstaterne har indhentet det betalingsefterslæb, der var opstået i de seneste måneder.

Bevillingsoverskridelsen skyldes den lineære nedskæring af bevillingerne, som budgetmyndigheden besluttede at gennemføre i forbindelse med budgettets vedtagelse.

Kapitel B1-18: Andre sektorer // + 38 mio. EUR

// (Udgifter : 350 mio. EUR)

Bevillingsoverskridelsen skyldes:

-en forsinket udbetaling af eksportrestitutionerne for ris for det foregående høstår 1998/99, hvilket har bevirket, at størstedelen af udgifterne til eksportrestitutioner for såvel dette år som for høståret 1999/2000 er blevet afholdt i regnskabsåret 2000

-et større behov end forventet i forbindelse med produktionsstøtten til frø som følge af en større produktion.

Kapitel B1-20: Mælk og mejeriprodukter // - 189 mio. EUR

// (Udgifter : 2 546 mio. EUR)

Der kan konstateres et stort underforbrug af bevillingerne til offentlig oplagring af skummetmælkspulver. Provenuet af salg er klart større som følge af de betydelige mængder, der blev solgt fra de offentlige interventionslagre, og der er ikke foretaget interventionsopkøb.

Dette underforbrug opvejes delvis af, at bevillingerne til støtte til forbruget af skummetmælk er overskredet (bl.a. støtten til brugen af skummetmælk i kaseinproduktionen), og at der er indkasseret et mindre beløb end forventet af de tillægsafgifter på mælk, som afholdes over dette kapitel [1].

[1] Det skal bemærkes, at det kun er de tillægsafgifter på mælk, som indberettes af medlemsstater, der afholdes over kapitel B1-20, og at de nedskæringer af de månedlige forskud, som Kommissionen vedtager for at tage hensyn til ikke-indberettede afgifter, opføres under kapitel B1-37. Jf. redegørelsen under kapitel B1-37.

Kapitel B1-21: Oksekød // + 75 mio. EUR

// (Udgifter : 4 540 mio. EUR)

Overskridelsen skyldes:

-højere udgifter end forventet til ekstraordinære støtteforanstaltninger (nedslagning og destruktion af dyr i Det Forenede Kongerige i forbindelse med udryddelse af BSE)

-højere udgifter til præmier som følge af budgetmyndighedens lineære nedskæring af bevillingerne

-højere udgifter til offentlig oplagring på grund af mindre fortjeneste på salg end forventet.

Overskridelsen opvejes delvis af, at udgifterne til eksportrestitutioner har været mindre.

Kapitel B1-22: Fåre- og gedekød // -96 mio. EUR

// (Udgifter : 1 736 mio. EUR)

Underforbruget skyldes, at der har været færre udgifter til moderfårspræmier i 1999 og 2000 på grund af højere priser på EF-markedet end forventet.

Kapitel B1-23: Svinekød, æg og fjerkrækød // -30 mio. EUR

// (Udgifter : 435 mio. EUR)

Underforbruget kan henføres til svinekødssektoren og skyldes især, at der har været færre udgifter til privat oplagring.

Kapitel B1-30: Varer uden for bilag I // + 21 mio. EUR

// (Udgifter : 572 mio. EUR)

Bevillingsoverskridelsen skyldes større udgifter til flere basisprodukter (korn, smør og skummetmælk) end forventet, hvilket især hænger sammen med en stigning i eksporten, og det på trods af de besparelser, som den gunstige dollarkursudvikling har medført (besparelser på ca. 35 mio. EUR).

Det skal erindres, at Kommissionen i midten af maj for at begrænse udgifterne suspenderede udstedelsen af eksportlicenser, der giver ret til restitutioner.

Kapitel B1-31: Fødevarehjælp // - 47 mio. EUR

// (Udgifter : 288 mio. EUR)

Underforbruget af bevillinger skyldes lavere udgifter til:

-distribution af landbrugsprodukter til dårligt stillede i Fællesskabet (forsinkelse i programmets gennemførelse i Italien)

-eksportrestitutioner i forbindelse med hjælpeforanstaltninger på fødevareområdet (anvendelse af en lavere restitutionssats ved eksport af ris end forventet)

Derimod har udgifterne til skolemælk været større end bevillingerne på budgettet (højere mængder end forventet, som har fået støtte).

Kapitel B1-36: Kontrol og forebyggelse // + 18 mio. EUR

// (Udgifter : 77 mio. EUR)

Bevillingsoverskridelsen skyldes, at der har været større udgifter end forventet til fortegnelsen over olivendyrkningsarealer; disse udgifter dækker ikke kun de løbende arbejder, men også arbejdet med at opbygge et geografisk informationssystem.

Kapitel B1-37: Regnskabsafslutning og nedsættelse/tilbageholdelse af forskud // -378 mio. EUR

// (Udgifter : -1 078 mio. EUR)

De overskydende indtægter kan forklares med, at forskuddene er blevet reduceret mere end forventet. De nedskæringer, som Kommissionen har vedtaget (visse nedskæringer er endnu ikke vedtaget), vil sandsynligvis beløbe sig til mere end 500 mio. EUR og vedrører:

-manglende indkassering af tillægsafgiften på mælk for produktionsåret 1999/2000 til et beløb på 280 mio. EUR (vedrører især Italien, men også Grækenland, Spanien og Portugal)

-manglende indkassering af tillægsafgiften på mælk for produktionsåret 1998/99 til et beløb på 135 mio. EUR (Italien)

-de konstaterede svagheder i anvendelsen af det integrerede system i Grækenland (75 mio. EUR)

-flere medlemsstaters manglende overholdelse af de betalingsfrister, der er fastsat i retsforskrifterne, og som vedrører flere budgetposter (nedsættelse af forskuddene med 16 mio. EUR).

Det skal bemærkes, at indtægterne fra regnskabsafslutningen er ca. 30 mio. EUR mindre end forventet.

Kapitel B1-39: Andre foranstaltninger // + 69 mio. EUR

// (Udgifter : 904 mio. EUR)

Bevillingsoverskridelsen skyldes større udgifter i forbindelse med den agromonetære støtte. Dette kan forklares med, at der har været større betalinger i Italien (betalinger, som kan føres tilbage til reevalueringen af liren i 1997) og i Det Forenede Kongerige (på grund af pundets udvikling i løbet af dette år).

3.4.2. Underudgiftsområde 1b: Udvikling af landdistrikter og ledsageforanstaltninger

Kapitel B1-40: Udvikling af landdistrikter // + 100 mio. EUR

// (Udgifter : 4 184 mio. EUR)

I modsætning til medlemsstaternes egne skøn (og Kommissionens skøn) er det lykkedes dem at fremskynde betalingerne i forbindelse med de tidligere ledsageforanstaltninger og de øvrige udgifter til udvikling af landdistrikter. Det store underforbrug, der har gjort sig gældende i de seneste måneder, er således forsvundet, og udgifterne overstiger endda bevillingerne i budgettet. Kommissionen vil derfor forelægge budgetmyndigheden en bevillingsoverførsel for herigennem at øge dette kapitel.

Det skal bemærkes, at de udgifter, som medlemsstaterne skal have dækket, ligger inden for loftet for underudgiftsområde 1b (de bevillinger, som budgetmyndigheden har fastsat, ligger 281 mio. EUR under loftet for underudgiftsområdet).

4. Konklusion

Det foreløbige forbrug af bevillingerne under budgettets udgiftsområde 1 udgør for regnskabsåret 2000 40 430 mio. EUR, dvs. 99,4 % af bevillingerne.

Dette beløb omfatter dels de udgifter, som medlemsstaterne har afholdt fra den 16. oktober 1999 til den 15. oktober 2000, dels de beløb, som Kommissionen allerede har eller vil betale direkte. Det skal understreges, at der i udgiftsniveauet desuden er taget hensyn til nedsættelsen af de månedlige forskud til medlemsstaterne, som Kommissionen forventes at beslutte.

4.1. Bevillingsforbruget for underudgiftsområde 1a

For underudgiftsområde 1a (traditionelle udgifter for EUGFL, Garantisektionen, og veterinærudgifter) er de foreløbige udgifter for regnskabsåret 2000 333 mio. EUR lavere end bevillingerne.

De besparelser, der er opstået som følge af den gunstige dollarkursudvikling, er på i alt 510 mio. EUR, hvoraf de 200 mio. EUR forbliver i EUGFL, Garantisektionen, og de er således en del af forklaringen på det ovenfor anførte underforbrug.

Især følgende sektorer har været præget af bevillingsoverskridelser:

-oksekød (+ 75 mio. EUR), hvilket skyldes de store udgifter til nedslagning og destruktion af dyr i Det Forende Kongerige i forbindelse med udryddelse af BSE, præmier (navnlig som følge af den lineære nedskæring af bevillingerne) og offentlig oplagring

-vin (+71 mio. EUR), hvilket skyldes større udgifter til destillation og privat oplagring samt støtte til brug af most

-andre foranstaltninger (+ 69 mio. EUR), som skyldes større udbetalinger af agromonetær støtte

Især følgende sektorer har været præget af underforbrug:

-mælk og mejeriprodukter (- 189 mio. EUR) som følge af lavere udgifter til offentlig oplagring af skummetmælkspulver (større avancer ved salg og manglende interventionsopkøb)

-frugt og grøntsager (-103 mio. EUR) som følge af mindre betalinger til flere foranstaltninger

-fåre- og gedekød (-96 mio. EUR), hvilket skyldes moderfårspræmien (højere priser på EF-markedet end forventet)

-sukker (-86 mio. EUR), hvilket især skyldes, at eksportrestitutionerne har været mindre (jf. den gunstige udvikling i dollarkursen)

Der kan desuden konstateres et overskud på indtægtssiden i forbindelse med regnskabsafslutningen og forskudsnedskæringen (-378 mio. EUR) som følge af større nedskæringer i forskuddene end forventet (korrektionerne vedrører især tillægsafgiften på mælk).

4.2. Bevillingsforbruget for underudgiftsområde 1b

Det store underforbrug, der har gjort sig gældende de seneste måneder, er forsvundet, og udgifterne under underudgiftsområde 1b (udvikling af landdistrikter og ledsageforanstaltninger) ligger 79 mio. EUR over de afsatte bevillinger (foreløbig situation). Kommissionen vil derfor forelægge budgetmyndigheden en bevillingsoverførsel for herigennem at øge dette kapitel.

Det skal bemærkes, at de udgifter, som medlemsstaterne skal have dækket, ligger inden for loftet for underudgiftsområde 1b (de bevillinger, som budgetmyndigheden har fastsat, ligger 281 mio. EUR under loftet for underudgiftsområdet).